IMISLab/GreekWikipedia huggingface dataset:
Ειρήνη Κομνηνή Δούκαινα

Η Ειρήνη Κομνηνή Δούκαινα Αγγελίνα (άκμασε 1238-1256) από τον Οίκο των Αγγέλων της Ηπείρου, ήταν αυτοκράτειρα (τσαρίτσα) της Βουλγαρίας ως η τρίτη σύζυγος του Ιβάν Ασέν Β΄.

 Ήταν κόρη του Θεοδώρου δεσπότη της Ηπείρου και της Μαρίας Πετραλίφαινας, αδελφής του σεβαστοκράτορα Ιωάννη κυβερνήτη της Θεσσαλίας. Η κόρη τού Ιωάννη Αγία Θεοδώρα της Άρτας είχε παντρευτεί τον Μιχαήλ Β΄ δεσπότη της Ηπείρου, ανιψιό του Θεοδώρου. Το 1230 μετά τη μάχη της Κλοκοτνίτσας, η Ειρήνη και η οικογένειά της αιχμαλωτίστηκαν από τον στρατό του Ιβάν Ασέν Β΄ της Βουλγαρίας και μεταφέρθηκαν στην πρωτεύουσά του Τάρνοβο. Εκεί η Ειρήνη μεγάλωσε στο παλάτι· έγινε γνωστή για την ομορφιά της και ο χήρος τσάρος την ερωτεύτηκε. Το 1237 ο Ιβάν Ασέν Β΄ έκανε τον τρίτο γάμο του μαζί της. Σύμφωνα με έναν Βυζαντινό συγγραφέα, ο τσάρος την αγαπούσε "όχι λιγότερο από ότι ο Αντώνιος την Κλεοπάτρα" και ήταν η ερωμένη του για μερικά έτη, πριν παντρευτούν το 1237. Όμως η κόρη του Ιβάν Ασέν Β΄ από τον πρώτο του γάμο με την Άννα (Ανίσια), η Μαρία, είχε παντρευτεί τον θείο της Ειρήνης, τον Μανουήλ Άγγελο κυβερνήτη της Θεσσαλονίκης, έτσι ο γάμος έγινε κατά παράβαση του κανονικού δικαίου της Εκκλησίας. Υπάρχει ένδειξη, ότι η Εκκλησία της Βουλγαρίας αντιτέθηκε στον γάμο και πως ο πατριάρχης Σπυρίδων (ή Βησσαρίων) εκτοπίστηκε ή εκτελέστηκε από τον εξοργισμένο τσάρο.Το 1241 ο Ιβάν Ασέν Β΄ απεβίωσε και τον διαδέχθηκε ο γιος από την δεύτερη σύζυγό του Άννα (Μαρία) των Άρπαντ, ο Καλιμάν Α΄ Ασέν, ο οποίος δηλητηριάστηκε το 1246 και ο θρόνος περιήλθε στον γιο του τσάρου από την Ειρήνη, τον Μιχαήλ Ασέν. Σύμφωνα με μία άποψη, η Ειρήνη ήταν αυτή, που δηλητηρίασε τον προγονό της Καλιμάν Α΄ με σκοπό να τον διαδεχθεί ο δικός της γιος. Υποθέτουμε πως η Ειρήνη θα έγινε αντιβασίλισσα, καθώς ο Μιχαήλ Ασέν ήταν 16 ετών· ωστόσο υπάρχουν ενδείξεις μόνο γι' αυτή την υπόθεση. Αποσύρθηκε σε μονή με το όνομα Ξένη. Όταν το 1256 απεβίωσε ο γιος της, εκδιώχθηκε από τη Βουλγαρία και πέρασε την υπόλοιπη ζωή της στις γαίες της οικογένειάς της κοντά στη Θεσσαλονίκη. Νυμφεύτηκε το 1237 τον Ιβάν Ασέν Β΄ τσάρο της Βουλγαρίας και είχε τέκνα: Άννα-Θεοδώρα Ασανίνα γενν. 1238-41, παντρεύτηκε τον σεβαστοκράτορα Πέτρο. Η κόρη τους παντρεύτηκε τον Σισμάν δεσπότη του Βίντιν και γιος τους ήταν ο Μιχαήλ Ασέν Γ΄, πρώτος τσάρος του Οίκου του Σισμάν. Μαρία άκμασε 1256-1257, παντρεύτηκε τον Μίτσο Ασέν της Βουλγαρίας. Μιχαήλ Β΄ Ασέν π. 1230-1256/7, τσάρος της Βουλγαρίας. Андреев (Andreev), Йордан (Jordan); Лалков (Lalkov), Милчо (Milcho) (1996). Българските ханове и царе (The Bulgarian Khans and Tsars) (in Bulgarian). Велико Търново (Veliko Tarnovo): Абагар (Abagar). ISBN 954-427-216-X. Андреев (Andreev), Йордан (Jordan); Лазаров (Lazarov), Иван (Ivan); Павлов (Pavlov), Пламен (Plamen) (2012). Кой кой е в средновековна България [Who is Who in Medieval Bulgaria] (in Bulgarian). Изток Запад (Iztok Zapad). ISBN 978-619-152-012-1.
Πανελλήνιο πρωτάθλημα στίβου ανδρών 2014

Το 100ο Πανελλήνιο πρωτάθλημα στίβου ανδρών 2014 διεξήχθη στις 19–20 Ιουλίου 2014 στο Ολυμπιακό Στάδιο της Αθήνας, εκτός από τα πρωταθλήματα βάδην, 10χλμ και μαραθωνίου που έγιναν σε διαφορετικούς τόπους και ημερομηνίες. Πρωταθλητής σύλλογος αναδείχθηκε ο Ολυμπιακός Σ.Φ.Π. για ένατη φορά στην ιστορία του.

 Πανηγυρική ήταν η εκατοστή διοργάνωση του πανελλήνιου πρωταθλήματος στίβου παρά τα προβλήματα που προκάλεσαν οι κακές καιρικές συνθήκες, ειδικά η καταιγίδα που ξέσπασε το απόγευμα της πρώτης ημέρας. Δεν έλειψαν οι καλές επιδόσεις και η επίτευξη των ορίων για τη συμμετοχή στο Ευρωπαϊκό Πρωτάθλημα της Ζυρίχης. Με αφορμή τα εκατόχρονα τιμήθηκαν οι νικητές των προηγούμενων διοργανώσεων. Έτσι αρκετοί παλιοί πρωταθλητές του ελληνικού στίβου βρέθηκαν στο Ολυμπιακό στάδιο. Ο Τσάκωνας στις ταχύτητες και ο Δημητράκης στην ημιαντοχή πέτυχαν δύο πανελλήνιες νίκες. Ο πρωταθλητής Ολυμπιακός είχε έντονο ανταγωνισμό από τον Γ.Σ. Ελευθέριο Βενιζέλο και τον Τρίτωνα Θεσσαλονίκης. Συνολικά, στα ανδρικά αγωνίσματα, βαθμολογήθηκαν 104 σωματεία. Διεξήχθησαν ξεχωριστά από το πανελλήνιο πρωτάθλημα σε διάφορες περιοχές ως εξής: 10.000μ. Διεξήχθη στις 17 Μαΐου 2014 στην Μέγαρα.Ημιμαραθώνιος. Διεξήχθη για άνδρες και γυναίκες στις 4 Μαΐου 2014 στην Αθήνα, ταυτόχρονα με τον 3ο Διεθνή Ημιμαραθώνιο Αθηνών (3nd ATHENS HALF MARATHON). Μαραθώνιος. Το Πανελλήνιο Πρωτάθλημα μαραθωνίου Ανδρών – Γυναικών διεξήχθη στις 10 Νοεμβρίου 2013 στην κλασική διαδρομή: Μαραθώνας-Παναθηναϊκό Στάδιο ταυτόχρονα με τον 31ο Διεθνή Κλασικό Μαραθώνιο που διεξάγεται στη μνήμη του Γρηγόρη Λαμπράκη.20 χλμ βάδην. Το Πανελλήνιο Πρωτάθλημα βάδην 20χλμ Ανδρών – Γυναικών και Νέων διεξήχθη στις 23/3/2014. Παράλληλα έγιναν ημερίδες 10χλμ για αθλητές των κατηγοριών Εφήβων – Νεανίδων – Παίδων και 5χλμ Κορασίδων.50 χλμ βάδην. Διεξήχθη στις 2 Νοεμβρίου 2013 στο Ολυμπιακό κωπηλατοδρόμιο του Σχινιά. Τερμάτισαν δύο αθλητές. Παράλληλα διεξήχθησαν αγώνες βάδην 10χλμ γυναικών και 5χλμ κορασίδων. stivoz.gr: Αποτελέσματα Πανελλήνιου Πρωταθλήματος Στίβου 2014Αρχειοθετήθηκε 2022-10-31 στο Wayback Machine. ΣΕΓΑΣ: Αποτελέσματα Πανελλήνιου Πρωταθλήματος Στίβου 2014 Αρχειοθετήθηκε 31-10-2022 στο Wayback Machine. ΣΕΓΑΣ: Αποτελέσματα Πανελλήνιου Πρωταθλήματος 10.000μ Αρχειοθετήθηκε 31-10-2022 στο Wayback Machine. ΣΕΓΑΣ: Αποτελέσματα Πανελλήνιου Πρωταθλήματος 20 χλμ βάδην Αρχειοθετήθηκε 31-10-2022 στο Wayback Machine. Αποτελέσματα Πανελλήνιου Πρωταθλήματος 50 χλμ βάδηνΑρχειοθετήθηκε 2022-11-01 στο Wayback Machine. Αποτελέσματα Ημιμαραθώνιου Πανελλήνιου Πρωταθλήματος Αρχειοθετήθηκε 31-10-2022 στο Wayback Machine. Αποτελέσματα Μαραθώνιου Αθήνας Πανελλήνιου Πρωταθλήματος 2013 Επίσημος ιστότοπος του ΣΕΓΑΣ Νέα του Στίβου Καλές επιδόσεις και όρια στο ΟΑΚΑ. Πέρρα η… έκπληξη του Πανελληνίου.
Χαφσά Χατούν (σύζυγος του Βαγιαζήτ Α΄)

Δεν πρέπει να συγχέεται με την Αϊσέ Χαφσά Σουλτάν ή την Χαφσά Σουλτάν. Η Χαφσά (Χαφιζέ) Χατούν (Οθ. Τούρκικα:حفصہ خاتون) (Τούρκικα: Hafsa (Hâfize) Hatun, πρίν το 1380 - μετά το 1403) (Hafsa, Hâfize σημαίνει "αυτή που έχει απομνημονεύσει το Κοράνι") ήταν η έβδομη σύζυγος του σουλτάνου Βαγιαζήτ Α΄ της Οθωμανικής Αυτοκρατορίας.Ο πλήρης τίτλος ήταν: Devletlu İsmetlu Hafsa (Hâfize) Hatun Aliyyetü'ş-Şân Hazretleri

 Η Χαφσά Χατούν γεννήθηκε πριν το 1380, κόρη του τελευταίου κυβερνήτη της δυναστείας των Αϊδίνιδων, Φαχρεντίν Ίσα Μπέη. Ήταν παντρεμένη με τον Βαγιαζήτ Α΄ το 1390 μετά την κατάκτηση των Αϊδίνιων. Τα δημόσια έργα της βρίσκονται στο έδαφός του πατέρα της και μπορεί να έχουν κατασκευαστεί πριν παντρευτεί τον Βαγιαζήτ Α΄. Με τον Βαγιαζήτ Α΄ δεν απέκτησαν παιδιά. Έχτισε ένα σιντριβάνι στην πόλη Τιρέ και το ασκητήριο στο Βαντεμιγιέ, και ένα τζαμί γνωστό ως Χαφσά Χατούν Τζαμί. Το Χαφσά Χατούν Τζαμί ανατέθηκε από την Χαφσά Χατούν. Χτίστηκε μεταξύ των ετών 1390-1392 από τα χρήματα που έλαβε στην προίκα της. Το τζαμί έχει οικήματα, συσσίτια, κρήνες, λουτρά. Η βασική δομή του τζαμιού έχει καταστραφεί ολοσχερώς μόνο ο μιναρές του τζαμιού υπάρχει. Αλλά είναι επίσης σε κίνδυνο να καταρρεύσει. Το τζαμί βρίσκεται στα νοτιο-ανατολικά των λουτρών και η πλειοψηφία είναι κάτω από το έδαφος. Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback). Yavuz Bahadıroğlu, Resimli Osmanlı Tarihi, Nesil Yayınları (Ottoman History with Illustrations, Nesil Publications), 15th Ed., 2009, ISBN 978-975-269-299-2 (Hardcover).
PDS 110

Ο PDS 110 είναι νεαρός αστέρας που βρίσκεται περίπου 1.100 έτη φωτός μακριά από τη Γη στον αστερισμό του Ωρίωνα. Το 2017 ανακαλύφθηκε ότι το άστρο διαθέτει σε τροχιά έναν εξωπλανήτη ή καφέ νάνο με ένα δίσκο σκόνης γύρω του.

 Ο PDS 110 είναι ένας νεαρός αστέρας που συνεχίζει να πλησιάζει την κύρια ακολουθία. Έχει χαρακτηριστεί ως ένας αστέρας τύπου Τ Ταύρου, ή ως προ-κύριας ακολουθίας αστέρας. Οι φασματικές γραμμές ενδεικτικές για μια τύπου Τ Ταύρου ταξινόμηση είναι κάπως ασθενέστερες απ' ό,τι ένας τυπικός T Ταύρου αστέρας, ερμηνευόμενες έτσι ως ένα μετά-Τ Ταύρου στάδιο. Μετρήσεις της φωτεινότητας από τα προγράμματα SuperWASP και KELT έδειξαν δύο παρόμοιες μειώσεις στη φωτεινότητα, το Νοέμβριο του 2008 και τον Ιανουάριο του 2011, και οι δύο με μέγιστη μείωση φωτεινότητας 30% και διάρκεια 25 ημερών. Τα γεγονότα αυτά ερμηνεύτηκαν ως διελεύσεις μιας δομής με περίοδο 808 ± 2 ημέρες, που αντιστοιχεί σε μια τροχιακή απόσταση περίπου 2 AU. Η μεγάλη μείωση στην φωτεινότητα θα μπορούσε να συμβεί λόγω ενός πλανήτη ή καφέ νάνου με έναν περιφερικό δίσκο σκόνης ακτίνας 0,3 AU γύρω από ένα κεντρικό αντικείμενο με μάζα μεταξύ 1,8 και 70 φορές τη μάζα του Δία. Μία ακόμα διέλευση είχε προβλεφθεί για τον Σεπτέμβριο του 2017, αλλά τίποτα παρόμοιο με τα προηγούμενα γεγονότα δεν παρατηρήθηκε, γεγονός που αποκλείει ένα περιοδικό φαινόμενο. KIC 8462852 - αστέρας που εμφανίζει ασυνήθιστες διακυμάνσεις φωτός 1SWASP J140747.93-394542.6
Στίβος στους Θερινούς Ολυμπιακούς Αγώνες 1900 – 60 μέτρα ανδρών

Τα 60 μέτρα ανδρών ήταν το αγώνισμα σπριντ με την πιο μικρή απόσταση στο πρόγραμμα του στίβου στους Θερινούς Ολυμπιακούς Αγώνες 1900 στο Παρίσι. Πραγματοποιήθηκε στις 15 Ιουλίου 1900 στο Μπουά ντε Μπουλόν. Συμμετείχαν 10 αθλητές από 6 χώρες.

 Οι δύο πρώτοι κάθε σειράς προκρίνονταν στον τελικό. Σειρά 1 Σειρά 2 Στον τελικό οι δύο Αμερικανοί που είχαν κερδίσει στις σειρές ήταν οι δύο πρώτοι που τερμάτισαν. Τρίτος κατατάχθηκε ο Αυστραλός Σταν Ρόουλι. Τον ίδιο χρόνο έκανε και ο Έντμουντ Μινάχαν, που έμεινε στην τέταρτη, γιατί τερμάτισε λίγα εκατοστά πίσω. Διεθνής Ολυμπιακή Επιτροπή
Σιούλα Γκράντε

To σιούλα Γκράντε (Siula Grande) είναι ένα βουνό στην οροσειρά Κορδιλιέρα Ουαϊουάς ή Κορδιλιέρα Γουαϊγουάς (Cordillera Huayhuash), στις Περουβιανές Άνδεις. Έχει ύψος 6.344 μ. και δεύτερη κορυφή την Σιούλα Τσίκο (Siula Chico) στα 6260 μ.

 Έγινε διάσημο από το βιβλίο του Τζο Σίμπσον "Touching the Void", για μια ανάβαση και τη μετέπειτα οδυνηρή κατάβαση του βουνού από τον ίδιο και τον Σάιμον Γέιτς το 1985. Το βιβλίο έγινε ταινία με τον ίδιο τίτλο το 2003. Αν και ανέβηκε από το δυτικό αντέρεισμα και έτσι έγιναν οι πρώτοι που έφτασαν στην κορυφή από την εν λόγω γραμμή, επέλεξαν τη βόρεια κορυφογραμμή (την όποια κατέβηκε πρώτη μια γερμανική ομάδα το 1936) για την κατάβασή τους, η οποία έγινε σχεδόν αδύνατη εξαιτίας των άσχημων καιρικών συνθηκών. Όλοι οι επόμενοι ορειβάτες αποφεύγουν την κορυφογραμμή και κάνουν ραπέλ πίσω κάτω στο αντέρεισμα. Όσον αφορά το 2009 το νότιο αντέρεισμα δεν έχει αναρριχηθεί. Το Σιούλα Τσίκο είναι μια κορυφή περίπου 6.260 μέτρα ύψος. Χωρίζεται από το Σιούλα Γκράντε από ένα διάσελο περίπου 6000 μέτρων. Ορειβάτες εξέτασαν την ευκολότερη διαδρομή προς την κορυφή του, μέσω της κορυφής Σιούλα Γκράντε και κατακτήθηκε το 1966 από την αποστολή του Manfred Sturm. Οι Ισπανοί αλπινιστές Χόρδι Κορομίνας και Οριόλ Μπάρο έκαναν την πρώτη ανάβαση του δυτικού αντερείσματος του τσίκο, και τη δεύτερη ανάβαση της κορυφής το Μάιο του 2007.
WOH G64

O WOH G64 είναι ένας κόκκινος υπεργίγαντας αστέρας που βρίσκεται στο Μεγάλο Νέφος του Μαγγελάνου, δορυφόρο του Γαλαξία μας και εμφανίζεται στο νότιο αστερισμό του Δορά. Απέχει 168.000 έτη φωτός από τη Γη και είναι ένα από τα μεγαλύτερα γνωστά αστέρια, με ακτίνα 1.540 ηλιακές ακτίνες, που αντιστοιχεί σε όγκο 3,65 δισ. φορές μεγαλύτερο από τον Ήλιο. Αν τοποθετηθεί στο κέντρο του Ηλιακού Συστήματος, η επιφάνεια του αστεριού θα φτάσει το Δία.

 Το αστέρι ανακαλύφθηκε στη δεκαετία του 1970 από τους Westerlund, Olander και Hedin. Όπως και ο NML Κύκνου, το όνομα WOH προέρχεται από τα αρχικά των τριών εξερευνητών που το ανακάλυψαν, αλλά σε αυτή την περίπτωση αναφέρεται σε έναν ολόκληρο κατάλογο των γιγάντων και υπεργιγάντων αστέρων στο LMC. Ο Westerlund, επίσης, ανακάλυψε έναν ακόμη αξιοσημείωτο ψυχρό υπεργίγαντα αστέρα, τον Westerlund 1-26, που βρέθηκε στον αστερισμό του Βωμού. Η φωτεινότητα του WOH G64 ποικίλλει τακτικά σε οπτικά μήκη κύματος, με κύρια περίοδο τις 800 περίπου ημέρες. Ο αστέρας επιτρέπει έξι μεγέθη απόσβεσης στα οπτικά μήκη κύματος, και η διακύμανση στο υπέρυθρο μήκος κύματος είναι πολύ μικρότερη. Η μεταβλητότητα στη φωτεινότητα έχει επιβεβαιωθεί και από άλλους ερευνητές σε ορισμένες φασματικές ζώνες, αλλά δεν είναι σαφές ποια είναι η πραγματική μεταβλητή τύπου. Δεν έχει βρεθεί σημαντική φασματική διακύμανση. Ο συνδυασμός της θερμοκρασίας και της φωτεινότητας του WOH G64 τον τοποθετεί προς την επάνω δεξιά γωνία στο διάγραμμα Hertzsprung–Russell. H κατάσταση εξέλιξης του αστέρα σημαίνει ότι δεν μπορεί πλέον να κρατήσει την ατμόσφαιρα του λόγω της χαμηλής πυκνότητας, της υψηλής πίεσης της ακτινοβολίας, και τα σχετικά αδιαφανή προϊόντα της θερμοπυρηνικής σύντηξης. Η παρεμβολή από σύννεφα σκόνης καθιστά τη μελέτη του αστέρα πολύ δύσκολη. Είναι πιθανό να έχει ένα φωτεινό ζεστό σύντροφο, αλλά δεν υπάρχει καμία επιβεβαίωση αυτής της παρατήρησης. Ο ισχυρός αστρικός άνεμος έχει δημιουργήσει ένα σύννεφο τοροειδούς σχήματος με διάμετρο περίπου ένα έτος φωτός το οποίο περιέχει 3-9 ηλιακές μάζες αποβαλλόμενου υλικού. Έχει υπολογιστεί ότι το αστέρι έχει φωτεινότητα 280.000 Lumens και ακτίνα περίπου 1.730 ηλιακές ακτίνες. Η Levesque υπολόγισε την ενεργό θερμοκρασία στους 3.400 K. Υιοθετώντας την προαναφερθείσα φωτεινότητα και θερμοκρασία η ακτίνα του αστέρα υπολογίστηκε σε νέα τιμή γύρω στις 1.540 ηλιακές ακτίνες. Προηγούμενες μελέτες, αγνοώντας την ασύμμετρη ακτινοβολία, βρήκε φωτεινότητα περίπου δύο φορές μεγαλύτερη, και, κατά συνέπεια, μεγαλύτερες τιμές για την ακτίνα. Οι φυσικές παράμετροι που βρέθηκαν από τις πιο πρόσφατες έρευνες συμφωνούν ότι πρόκειται για τον μεγαλύτερο κόκκινο υπεργίγαντα και σύμφωνα με τα θεωρητικά μοντέλα από τα πιο ψυχρά και μεγαλύτερα αστέρια (π. χ. το Hayashi όριο). Κατάλογος αστέρων της Δοράδος UY Ασπίδος VY Μεγάλου Κυνός VV Κηφέως Εράκης
Πρεμετή

Η Πρεμετή (αλβανικά: Përmet‎), είναι πόλη της νότιας Αλβανίας, στον νομό του Αργυροκάστρου. Ο πληθυσμός της σύμφωνα με την τελευταία απογραφή είναι 5.945 κάτοικοι. Διαρρέεται από τον ποταμό Αώο, που ρέει κατά μήκος της οροσειράς Τρεμπεσίνα-Ντέμπελ-Δούσκο, ανάμεσα στα βουνά Τρεμπεσίνα και Ντέμπελ και στη συνέχεια στο φαράγγι Κέλτσιρε.

 Το 15ο αιώνα η Πρεμετή περιήλθε στην κυριαρχία των Οθωμανών και έγινε πρώτα καζάς του σαντζακίου του Αργυρόκαστρου και αργότερα εκείνου των Ιωαννίνων. Τον 18ο και τον 19ο αιώνα λειτουργούσε στην πόλη ελληνικό σχολείο. Μετά από μία ανεπιτυχή εξέγερση το 1833, η Οθωμανική Αυτοκρατορία αντικατέστησε τους Οθωμανούς αξιωματούχους της πόλης με ντόπιους Αλβανούς και εξήγγειλε γενική αμνηστία για όλους που είχαν συμμετάσχει στην εξέγερση. Οι τεχνίτες του καζά της Πρεμετής είχαν το μονοπώλιο των "όπιγκα" (παραδοσιακών παπουτσιών) στα βιλαέτια της Σκόδρας και των Ιωαννίνων μέχρι το 1841, οπότε αυτό το προνόμιο καταργήθηκε με τις μεταρρυθμίσεις του Τανζιμάτ. Το πρώτο αλβανόγλωσσο σχολείο της πόλης ιδρύθηκε το 1889-90 από δάσκαλους που δίδασκαν στον τοπικό Μουσουλμανικό μεντρεσέ και στο ελληνορθόδοξο σχολείο. Αργότερα οι Οθωμανικές αρχές απαγόρευσαν στους Μουσουλμάνους μαθητές να το παρακολουθούν και το σχολείο τελικά έκλεισε. Το 1909, κατά τη Δεύτερη Συνταγματική Περίοδο της Οθωμανικής Αυτοκρατορίας, οι αρχές επέτρεψαν να διδάσκεται η αλβανική γλώσσα στον τοπικό μεντρεσέ.. Το 1912 η Πρεμετή καταλήφθηκε από ελληνικά στρατευματα και έμεινε υπό ελληνική διοίκηση έως το 1916. Στις 4 Δεκεμβρίου 1940, κατά τη διάρκεια του Ελληνοϊταλικού πολέμου, η Πρεμετή περιήλθε σε ελληνικό έλεγχο από τα προελαύνοντα τμήματα του Β΄ Σώματος Στρατού. Το Μάιο του 1944 το Εθνικό Απελευθερωτικό Μέτωπο του Ενβέρ Χότζα συγκάλεσε στην πόλη το συνέδριο που εξέλεξε την προσωρινή κυβέρνηση της Αλβανίας. Κατά την κομμουνιστική περίοδο η Πρεμετή είχε τον τίτλο της Ηρωικής Πόλης. Η Πρεμετή είναι γνωστή για την κουζίνα της, ιδιαίτερα τα πολλά διασφορετικά είδη μαρμελάδας και κομπόστας, γνωστά αντίστοιχα ως «ρέτσελ» και «κομπόστο» και την παραγωγή τοπικού κρασιού και ρακιού. Φίλιππος και Μάρκος Δ. Φιλίππου, Έλληνες ευεργέτες. Σταθάκης Λούκας, Έλληνας ευεργέτης. Ζώτος Ντούρος,΄Έλληνας ευεργέτης, ο οποίος ζούσε στη Βιέννη, κληροδότησε τα χρήματα για τη δημιουργία και λειτουργία του πρώτου ελληνικού σχολείου στην Πρεμετή το 1878. Αδάμ Δούκας (1790-1860) Έλληνας πολιτικός ηγέτης της Ελληνικής Επανάστασης του 1821 Απόστολος Αρσάκης (1792-1874), Έλληνας ευεργέτης. Βασίλειος Ιωαννίδης (1896-1963), Έλληνας .θεολόγος και ακαδημαϊκός. Σίμων Στεφανής, Αλβανός πολιτικός ελληνικής καταγωγής. Οδισέ Πασκάλι, Αλβανός γλύπτης. Τουρχάν Περμέτι, πολιτικός και πρώην Πρωθυπουργός της Αλβανίας (1918-1920). Αμπντίλ Φρασέρι, από τους πρωτεργάτες της Αλβανικής Εθνικής Αφύπνισης. Σάμι Φρασέρι, λόγιος.
Τζόνας

Το Τζόνας (αγγλικά: Jonas) είναι αμερικάνικη σειρά του Disney Channel, η οποία έκανε πρεμιέρα στις 2 Μαΐου 2009. Κέρδισε τρία βραβεία Τeen Choice Awards το 2009 και είχε μια υποψηφιότητα. Η σειρά δημιουργήθηκε από τους Michael Curtis και Roger S. H. Schulman , και πρωταγωνιστούν τα δημοφιλή αδέρφια Jonas Brothers (Kevin Jonas, Joe Jonas και Nick Jonas). Η σειρά στην Ελλάδα έκανε πρεμιέρα στις 7 Νοεμβρίου μέσα από το συνδρομητικό κανάλι Disney Channel, ενώ έκανε πρεμιέρα και από την συχνότητα της ΕΤ1 τον Δεκέμβριο του 2009. Στις 9 Νοεμβρίου 2009 ανακοινώθηκε ότι η σειρά ανανεώθηκε για δεύτερο κύκλο. Ο δεύτερος κύκλος μετονομάστηκε σε Jonas L.A. (Ελλ. Οι Τζόνας στο Λος Άντζελες) λόγω ότι τα αδέρφια Τζόνας μετακόμισαν στο Λος Άντζελες και έκανε πρεμιέρα στις 20 Ιουνίου 2010 και ολοκληρώθηκε στις 3 Οκτωβρίου 2010 μετά από 13 επεισόδια. Ο παραγωγός Lester Lewis επιβεβαίωσε μέσω του twitter ότι η σειρά ίσως συνεχίσει και για τρίτο κύκλο.

 Οι JΟΝΑS είναι ένα συγκρότημα. Τα μέλη του, ο Νικ, ο Κέβιν και ο Joe Λούκας είναι ροκ είδωλα, που είναι καταπληκτικοί, τα τρία αγόρια από το Τζέρσεϊ εξακολουθούν να ζουν με τους γονείς τους και τον μικρότερο αδελφό τους Φράνκι. Κάνουν παρέα με την παιδική τους φίλη Στέλλα Μαλόουν. Την πρώτη θέση στην σχολική τους ζωή κατέχει η συμμαθήτριά τους Μέισι, υπερβολικά ενθουσιασμένη με οτιδήποτε τους αφορά, γεγονός που συχνά προκαλεί μπελάδες στην παρέα. Η σειρά παρουσιάζει στιγμιότυπα από συναυλίες και καινούργια τραγούδια του συγκροτήματος, που εμπλουτίζουν τις ιστορίες. Στον δεύτερο κύκλο φτάνουν στο Λος Άντζελες για να περάσουν ένα καλοκαίρι μοναδικό. Όμως, κατά τη διάρκεια των διακοπών, τους δίνονται τρεις σημαντικές ευκαιρίες για καριέρα. Ο Κέβιν Τζόνας υποδύεται τον Κέβιν Λούκας, ο Τζο Τζόνας τον Τζο Λούκας και ο Νικ Τζόνας τον Νικ Λούκας. Στον ρόλο της Στέλλα Μαλόου η Τσέλσι Στόουμπ και η Νικόλ Άντερσον ως Μέισι Μίσα. Ο Φράνκι Τζόνας, σε έκτακτες συμμετοχές, υποδύεται τον μικρό αδελφό, Φράνκι Λούκας. 1. Λάθος τραγούδι - Τραγούδι που τραγουδήθηκε: Give Love a Try 2. Ευχάριστες ταινίες 3. Η πιτσαδόρος - Τραγούδι που τραγουδήθηκε: Pizza Girl 4. Όντας φυσιολογικοί - Τραγούδι που τραγουδήθηκε: Keep it Real 5. Ο καλύτερος φίλος του συγκροτήματος - Τραγούδι που τραγουδήθηκε: We Got to Work it Out 6. Κυνηγώντας το όνειρο - Τραγούδι που τραγουδήθηκε: Keep it Real 7. Θύμα της μόδας - Τραγούδι που τραγουδήθηκε: Tell me Why 8. Το ντινγκ που κάνεις - Τραγούδι που τραγουδήθηκε: Blue Danube 9. Ολοκληρωτική επανάληψη - Τραγούδι που τραγουδήθηκε: I Did It All Again 10. Ερωτοχτυπημένος - Τραγούδι που τραγουδήθηκε: Love Sick 11. Οι τρεις σωματοφύλακες - Τραγούδι που τραγουδήθηκε: Tell me Why 12. Το ψεύτικο ζευγάρι 13. Τιμωρία - Τραγούδια που τραγουδήθηκαν: Tell Me Why και Keep It Real 14. Έκπληξη- καραόκε - Τραγούδια που τραγουδήθηκαν: Give Love a Try και Keep It Real 15. Όχι μόνοι στο σπίτι 16. Ξεχνώντας τα γενέθλια της Στέλλα - Τραγούδι που τραγουδήθηκε: Time Is On Our Side * Το "Σήμερα" αφόρα την ΕΡΤ και όχι τη NOVA. Επίσημη Ιστοσελίδα
Πιναρχισάρ

Το Πιναρχισάρ (τουρκικά: Pınarhisar· βουλγαρικά: Бунархисар), η αρχαία Βρύσις, είναι μεγάλη κωμόπολη και συνοικία της επαρχίας Κιρκλαρελί. Βρίσκεται στην Ανατολική Θράκη, στην περιοχή Μαρμαρά της Τουρκίας. Δήμαρχος είναι ο Μουσταφά Τζινγκιόζ (CHP). Ο πληθυσμός είναι 10.463 κάτοικοι από το 2010. Η κωμόπολη ήταν μέρος της αμυντικής γραμμής Λιουλεμπουργκάζ - Καρααγάτς - Μπουναρχισάρ κατά τη διάρκεια του Α' Βαλκανικού Πολέμου. Ο προηγούμενος τρόπος γραφής του ονόματός του ήταν Μπουναρχισάρ (Bunarhisar). Ο οικισμός καταλήφθηκε από τους Βούλγαρους στον Α' Βαλκανικό Πόλεμο αλλά καταλήφθηκε πίσω από την Οθωμανική Αυτοκρατορία κατά τη διάρκεια του Β' Βαλκανικού Πολέμου.

 Σύμφωνα με πηγές της τουρκικής κυβέρνησης, το Πιναρχισάρ ιδρύθηκε κατά τη βασιλεία του Θεοδοσίου Β', περί το 425, με το όνομα «Βρύσις». Το φρούριο της πόλεως χτίστηκε κατά τη βυζαντινή εποχή. Το 1190, η πόλη υπέστη σημαντικές ζημιές από την κατοχή των Σταυροφόρων. Δέχτηκε επίθεση από Τατάρους το 1264.Η πόλη κατελήφθη από τους Οθωμανούς το 1368, από τις δυνάμεις υπό τη διοίκηση του Μιχαήλ Κοσέ, ως μέρος μιας εκστρατείας υπό τον Μουράτ Α΄. Η πρώτη αναφορά της αρχιεπισκοπής της Βρύσεως είναι σε ένα Notitia Episcopatuum των αρχών του 10ου αιώνα που σχετίζεται με τον Αυτοκράτορα Λέοντα ΣΤ' τον Σοφό. Σωζόμενα έγγραφα καταγράφουν τα ονόματα τριών αρχαίων αρχιεπισκόπων της: ο Ιωάννης έλαβε μέρος στη Β' Σύνοδο της Νίκαιας το 787. Ο Νικήτας ήταν στη Φωτιακή Σύνοδο της Κωνσταντινουπόλεως το 879· Ο Λέων ήταν από τους υπογράφοντες ενός διατάγματος του Πατριάρχη Αλεξίου του Στουδίτη το 1027.Κατά την Δ΄ Σταυροφορία η Βρύσις έγινε λατινική εκκλησιαστική αρχιεπισκοπή με το όνομα Βηρίσσα (Θράκης).Δεν αποτελεί πλέον οικιστική επισκοπή, η Βρύσις καταγράφεται σήμερα από την Καθολική Εκκλησία ως τιμητική έδρα.
Ανεξάρτητα Βραβεία Spirit του 2014

Τα Ανεξάρτητα Βραβεία Spirit για το 2014 απονεμήθηκαν στις 21 Φεβρουαρίου 2015. Η ανακοίνωση των υποψηφιοτήτων έγινε στο Θέατρο Κόντακ των ΗΠΑ στις 30 Νοεμβρίου 2014. Στην 30ή απονομή του 2015 ξεχώρισε η ταινία Birdman ή Η Απρόσμενη Αρετή της Αφέλειας του Αλεχάντρο Γκονσάλες Ινιάριτου.

 Οι νικητές παρατίθενται με έντονους χαρακτήρες. Birdman ή Η Απρόσμενη Αρετή της Αφέλειας Boyhood Love Is Strange Selma Χωρίς Μέτρο Νυχτερινός Ανταποκριτής A Girl Walks Home Alone at Night Dear White People Obvious Child She's Lost Control Land Ho! Blue Ruin It Felt Like Love Man From Reno Test Μάικλ Κίτον – Birdman ή Η Απρόσμενη Αρετή της Αφέλειας André 3000 – Jimi: All Is by My Side Τζέικ Τζίλενχαλ – Νυχτερινός Ανταποκριτής Τζον Λίθγκοου – Love Is Strange Ντέιβιντ Ογιελόουο – Selma Τζούλιαν Μουρ – Still Alice: Κάθε Στιγμή Μετράει Μαριόν Κοτιγιάρ – Ο Μετανάστης Ρίνκο Κικούσι – Kumiko, the Treasure Hunter Τζένι Σλέιτ – Obvious Child Τίλντα Σουίντον – Only Lovers Left Alive Τζ. Κ. Σίμονς – Χωρίς Μέτρο Ριζ Αχμέντ – Νυχτερινός Ανταποκριτής Ίθαν Χοκ – Boyhood Άλφρεντ Μολίνα – Love Is Strange Έντουαρντ Νόρτον – Birdman ή Η Απρόσμενη Αρετή της Αφέλειας Πατρίσια Αρκέτ – Boyhood Τζέσικα Τσάστεϊν – A Most Violent Year Κάρμεν Εχόγκο – Selma Έμα Στόουν – Birdman ή Η Απρόσμενη Αρετή της Αφέλειας Αντρέα Σουάρες Πας – Stand Clear of the Closing Doors Ρίτσαρντ Λίνκλεϊτερ – Boyhood Ντέμιεν Σαζέλ – Χωρίς Μέτρο Άβα ΝτιΒερνέ – Selma Αλεχάντρο Γκονσάλες Ινιάριτου – Birdman ή Η Απρόσμενη Αρετή της Αφέλειας Ντέιβιντ Ζέλνερ – Kumiko, the Treasure Hunter Νταν Τζιλρόι – Νυχτερινός Ανταποκριτής Σκοτ Αλεξάντερ και Λάρι Καρατσέφσκι – Big Eyes Τζ. Κ. Τσέιντορ – A Most Violent Year Τζιμ Τζάρμους – Only Lovers Left Alive Άιρα Σαξ και Μαουρίσιο Ζακα΄ριας – Love Is Strange Τζάστιν Σίμιεν – Dear White People Ντεζιρέ Ακαβάν – Appropriate Behavior Σάρα Κολάντζελο – Little Accidents Τζάστιν Λέιντερ – The One I Love Άνια Μαρκάρ – She's Lost Control Εμάνουελ Λουμπέζκι – Birdman ή Η Απρόσμενη Αρετή της Αφέλειας Νταριούς Χοτζί – Ο Μετανάστης Σιν Πόρτερ – It Felt Like Love Λάιλ Βίνσεντ – A Girl Walks Home Alone at Night Μπράντφορντ Γιανγκ – Selma Τομ Κρος – Χωρίς Μέτρο Σάντρα Αντέρ – Boyhood Τζον Τζιλρόι – Νυχτερινός Ανταποκριτής Ρον Πατάνε – A Most Violent Year Άνταμ Γουίνγκαρντ – The Guest Ida (Πολωνία) – Πάβελ Παβλικόφσκι Force Majeure (Σουηδία) – Ρούμπεν Έστλουντ Λεβιάθαν (Ρωσία) – Αντρέι Ζβιάγκιντσεφ Μαμάκα (Καναδάς) – Ξαβιέρ Ντόλαν Νόρτε, το Τέλος της Ιστορίας (Φιλιππίνες) – Λαβ Ντιάς Κάτω Από το Δέρμα (Ηνωμένο Βασίλειο) – Τζόναθαν Γκλέιζερ Citizenfour – Λόρα Πόιτρας 20.000 Ημέρες στη Γη – Ίαν Φορσάιθ και Τζέιν Πόλαρντ Αδέσποτο Σκυλί – Ντέμπρα Γκράνικ Το Αλάτι της Γης – Τζουλιάνο Ριμπέιρο Σαλγκάντο και Βιμ Βέντερς Virunga – Ορλάντο φον Αϊζίντελ (απονέμεται στο σκηνοθέτη της ταινίας, στον casting director και στο ensemble cast) Inherent Vice – Πολ Τόμας Άντερσον Foxcatcher – Μπένετ Μίλερ, Άντονι Μπρέγκμαν, Μέγκαν Έλισον, Τζον Κίλικ, E. Μαξ Φράι, Νταν Φάτερμαν, Στιβ Κάρελ, Μαρκ Ράφαλο, Τσέινινγκ Τάτουμ [1]
Πανελλήνιο πρωτάθλημα ανώμαλου δρόμου ανδρών 1911

Tο Ε΄ Πανελλήνιο πρωτάθλημα ανώμαλου δρόμου ανδρών του 1911 διεξήχθη την Κυριακή 3 Απριλίου 1911, στην Αθήνα με την εκκίνηση και τον τερματισμό να γίνονται στο Παναθηναϊκό Στάδιο. Νικητής αναδείχθηκε ο Εθνικός Γ.Σ. και κατέκτησε το επαμειβόμενο κύπελλο του Βασιλιά της Ιταλίας Βιτόριο Εμμανουήλ για δεύτερη συνεχόμενη χρονιά.

 Ο ωραίος καιρός συνέβαλε ώστε στο Στάδιο να προσέλθει αρκετό πλήθος φιλάθλων. Την Ελλανόδικο Επιτροπή αποτελούσαν οι: Π. Καλλιγάς, Λ. Μερκάτης, Π. Σκουζές, Ε. Στάης. Μετείχαν 40 αθλητές: 14 του Εθνικού Γ.Σ., 6 του Ο.Φ. Πειραιώς και 20 μεμονωμένοι φίλαθλοι. Η διαδρομή είχε συνολικό μήκος 12.000μ και περιγράφεται ως εξής. Η εκκίνηση δόθηκε στο Παναθηναϊκό Στάδιο και οι δρομείς βγήκαν από την ΒΑ κρύπτη προς το λόφο του Αρδηττού. Κατευθύνθηκαν αριστερά προς τη Γέφυρα του Παγκρατίου, τη διέσχισαν και συνέχισαν προς το δρόμο που διέρχεται πίσω από το Δημοτικό Σχολείο και οδηγεί προς το Στρατιωτικό Αρτοποιείο και την οικία Βερδή. Στη συνέχεια έφτασαν στην οδό Γουδή και στους εκεί στρατώνες (σημερινό ΚΕΙΠΠ) και προχώρησαν προς το Νοσοκομείο Παίδων, συνέχισαν προς την Ιερατική Σχολή (Ριζάρειο), τη Γέφυρα του Πτωχοκομείου, την οικία Θων και έστριψαν αριστερά με πορεία και πάλι προς το Νοσοκομείο Παίδων (τη δυτική πλευρά του) και επέστρεψαν στο Στάδιο εισερχόμενοι από τα προπύλαια. Στη νικήτρια ομάδα των αγώνων απονεμήθηκε το βαρύτιμο ασημένιο Κύπελλο, επίχρυσο εσωτερικά, που είχε προσφέρει ο Ιταλός βασιλέας Βιτόριο Εμμανουέλε. Το κατέκτησε ο Εθνικός Γ.Σ. για δεύτερη συνεχόμενη χρονιά και έθεσε υποψηφιότητα να το κατακτήσει μόνιμα, εφόσον το κατακτούσε και την επόμενη χρονιά, αφού σύμφωνα με τον κανονισμό το κύπελλο έπαιρνε οριστικά η ομάδα που θα το κέρδιζε σε τρεις συνεχόμενες διοργανώσεις. Μετά τη λήξη του αγώνα οι υπεύθυνοι της Επιτροπής Ολυμπιακών Αγώνων ανήγγειλαν το αποτέλεσμα τηλεγραφικά στον βασιλιά της Ιταλίας. Νικητής του ατομικού αγωνίσματος ήταν ο Στυλιανός Δημητρίου. 1 Οι πόντοι (αρνητικοί) υπολογίζονταν από το άθροισμα των θέσεων κατάταξης των αθλητών της ομάδας. Το μικρότερο άθροισμα αναδείκνυε το νικητή. εφ. "Σκριπ", 4/4/1911. εφ. "Εμπρός", 4/4/1911.
Ματθίλδη της Σαξονίας, κόμισσα της Φλάνδρας

Η Ματθίλδη, γερμ.: Matilda von Sax (π. 935-942 - 25 Μαΐου 1008) από τον Οίκο των Μπίλλουνγκ ήταν ευγενής της Σαξονίας, κόρη του μαργράβου της μαρκιωνίας των Μπίλλουνγκ και με τους γάμους της έγινε πρώτα κόμισσα της Φλάνδρας και μετά κόμισσα του Βερτέν.

 Ήταν κόρη του Χέρμαν μαργράβου της μαρκιωνίας των Μπίλλουνγκ και της Όντας. Ο Mατθίλδη απεβίωσε στις 25 Μαΐου 1008 και τάφηκε στη Γάνδη. Παντρεύτηκε για πρώτη φορά τον Bαλδουίνο Γ΄ κόμη της Φλάνδρας, με τον οποίο είχε έναν γιο: Aρνούλφος Β΄ 960/961-987, κόμης της Φλάνδρας.Μετά το τέλος του Bαλδούινου, η Mατθίλδη παντρεύτηκε τον Γοδεφρείδο Α΄ κόμη του Βερντέν, με τον οποίο είχε πολλά παιδιά: Φρειδερίκος (απεβ. 1022), κόμης του Βερντέν . Γοδεφρείδος (απεβ. 1023), δούκας της Κάτω Λωρραίνης (1012–1023) . Aντάλμπερον (d. 988), επίσκοπος του Βερντέν (984–988) . Χέρμαν (απεβ. 1024), κόμης της Βραβάντης, αποσύρθηκε ως μοναχός στο αβαείο του Βερντέν περί το 1022 . Γκοθέλο Α΄ (απεβ. 1044), μάργραβος της Αμβέρσας, δούκας της Κάτω Λωρραίνης (1023–1044) και αργότερα και της Άνω Λωρραίνης (1033–1044). Ερμενγάρδη (π. 1042), παντρεύτηκε τον Όθωνα φον Χάμερσταϊν κόμη του Βέτεργκαου. Ερμεντρούδη, παντρεύτηκε τον Αρνόλ ντε Ρυμινί (απεβ. 1010), κύριο του Φλοράν. Αδέλα, παντρεύτηκε τον Γκόντιτσο κόμη του Άσπελτ. Η κόρη τους Ίρμγκαρντ παντρεύτηκε τον Μπέρτολντ του Βάλντεκ, γιο του Λοθαρίου Α΄ μαργράβου του Nόρντμαρκ.
Συνταγματικό Δικαστήριο της Αρμενίας

Το Συνταγματικό Δικαστήριο της Αρμενίας (αρμενικά: Հայաստանի Հանրապետության սահմանադրական դատարան) αποτελεί το ανώτατο νομικό όργανο, αρμόδιο για τη συνταγματική εξέταση-μελέτη νόμων της Αρμενίας. Πρόκειται για ένα δικαστικό όργανο που είναι ξεχωριστό και ανεξάρτητο από την εκτελεστική, τη νομοθετική, αλλά και τη δικαστική εξουσία. Είναι υπεύθυνο για την εποπτεία της συνταγματικότητας των νόμων και άλλων νομοθετικών πράξεων. Ο νόμος περί του συνταγματικού δικαστηρίου της Αρμενίας περιγράφεται τόσο στο αρμενικό σύνταγμα όσο και σε άλλα νομοθετικά κείμενα της χώρας.Το σύσταση του Συνταγματικού Δικαστηρίου αποφασίστηκε με το δημοψήφισμα της 5ης Ιουλίου 1995. Το σχετικό νομοσχέδιο εγκρίθηκε από την Αρμενική Εθνοσυνέλευση στις 20 Νοεμβρίου 1995 και υπογράφηκε από τον Πρόεδρο της Δημοκρατίας Λεβόν Τερ-Πετροσιάν στις 6 Δεκεμβρίου 1995. Στις 5 και 6 Φεβρουαρίου 1996 διορίστηκαν τα μέλη του Συνταγματικού Δικαστηρίου και το Δικαστήριο άρχισε να λειτουργεί στις 6 Φεβρουαρίου 1996, όταν τα μέλη του ορκίστηκαν ενώπιον της Εθνοσυνέλευσης. Σημερινός πρόεδρος του Συνταγματικού Δικαστηρίου είναι ο Χράϊρ Τοβμασιάν.

 Το Συνταγματικό Δικαστήριο, σύμφωνα με τα όσα προβλέπονται στο νόμο για τη λειτουργία του: Εξετάζει τη συμμόρφωση των νόμων, των ψηφισμάτων της Εθνοσυνέλευσης, των διαταγμάτων και των εντολών του Προέδρου της Δημοκρατίας, των αποφάσεων του Πρωθυπουργού και των φορέων της τοπικής αυτοδιοίκησης με το Σύνταγμα. Πριν από την επικύρωση των διεθνών συνθηκών εξετάζεται η συμμόρφωση των δεσμεύσεων, που προβλέπονται σε αυτές τις συνθήκες, με το Σύνταγμα. Επιλύει όλες τις διαφορές που προκύπτουν από τα αποτελέσματα των δημοψηφισμάτων. Επιλύει ακόμη όλες τις διαφορές που προκύπτουν από αποφάσεις που υιοθετούνται σχετικά με τις εκλογές του Προέδρου της Δημοκρατίας και των βουλευτών. Εξετάζει ανυπέρβλητα ή εξαλειφόμενα εμπόδια για έναν υποψήφιο για την Προεδρία της Δημοκρατίας Αποφασίζει σχετικά με την ύπαρξη λόγων μομφής κατά του Προέδρου της Δημοκρατίας Αποφασίζει σχετικά με την ανικανότητα του Προέδρου να εκπληρώσει τα καθήκοντά του Να αποφασίζει σχετικά με τον τερματισμό της θητείας μέλους του Συνταγματικού Δικαστηρίου, την κράτησή του ή την δίωξή του, καθώς και την απόδοση σε αυτό διοικητικής ποινής. Αποφασίζει σχετικά με τους λόγους απαλλαγής ατόμου της τοπικής αυτοδιοίκησης. Σε περιπτώσεις που προβλέπονται από το νόμο, εκδίδει απόφαση σχετικά με την αναστολή ή την απαγόρευση των δραστηριοτήτων πολιτικού κόμματος.
Νέδα Μεσσηνίας

Η Νέδα είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου. Διοικητικά ανήκει στην Κοινότητα Νέδας και υπάγεται στη Δημοτική Ενότητα Είρας (πρώην Δήμος Είρας), του Δήμου Οιχαλίας.

 Η Νέδα Μεσσηνίας βρίσκεται σε υψόμετρο 755 μέτρων και έχει πληθυσμό 86 κατοίκων, σύμφωνα με την Απογραφή του 2011. Από το 1999 μέχρι το 2010, ήταν έδρα του Δήμου Είρας και μέχρι το 1930, ονομαζόταν Μπέρεκλα. Ήταν έδρα ομώνύμης Κοινότητας, με Δημοτικό Σχολείο, που λειτούργησε για πρώτη φορά το 1904. Η Νέδα είναι κτισμένη στη νοτιοδυτική παρυφή του Λυκαίου όρους και βρίσκεται κοντά στην Ανδρίτσαινα Ηλείας και στον Αρχαίο Ναό του Επικούριου Απόλλωνα. Ο πρώτος οικιστής (Περικλής- Μπέρεκλας) προερχομενος από τη Μάνη, εγκαταστάθηκε στην περιοχή μεταξύ των ετών 1689 (ενετική απογραφή, κατά την οποία το χωριό δεν υπήρχε) και 1699 που αναφέρεται ως μικρότατος οικισμός bereclades από τον Ενετό L. Pacifiko, στην γεωγραφική περιγραφή του "VIEVE DES CTIZIONE GEOGRAFICA DEL PELOPANNESO Ο MOREA". Οι νέοι έποικοι κάλυψαν το κενό που άφησε στην περιοχή, η εξολόθρευση των κατοίκων του πρϋπάρχοντος χωριού ΚΑΣΤΡΑΚΙ (CASTRADU στην ενετική απογραφή), απο την πανώλη, η οποία διαρκούντος του Ενετοτουρκικού πολέμου, μεταφέρθηκε στη Ζάκυνθο από τα Βενετσιάνικα στρατεύματα (βλέπε Ζακυνθινά χρονικά). Εξηπλώθηκε στη συνέχεια σ΄ όλη την Πελοπόννησο και αποδεκάτισε τον πληθυσμό. Τη σημερινή του ονομασία την πήρε από τον ποταμό Νέδα, οι πηγές του οποίου βρίσκονται κοντά στο χωριό Πέτρα, ενώ οι εκβολές του είναι στον Κυπαρισσιακό Κόλπο. Στο ταξίδι τους, τα νερά της Νέδας, διανύουν διαδρομή 32 χιλιομέτρων.
Bohemian Rhapsody (ταινία)

Το Bohemian Rhapsody είναι βρετανική-αμερικανική ταινία του 2018 σε σκηνοθεσία του Μπράιαν Σίνγκερ και σενάριο του Άντονι ΜακΚάρτεν. Αναφέρεται στο ροκ μουσικό συγκρότημα Queen και επικεντρώνεται στον τραγουδιστή τους, Φρέντι Μέρκιουρι, τον οποίο ενσαρκώνει ο Ράμι Μάλεκ.

 Η ταινία αναφέρεται στην άνοδο του συγκροτήματος, στην περίοδο που ο Μέρκιουρι επιχείρησε να κάνει σόλο καριέρα και στην αναζωογόνηση της μπάντας στο Live Aid του 1985. Επίσης, αναφέρεται στη διάγνωση του Μέρκιουρι με AIDS. Ράμι Μάλεκ ως Φρέντι Μέρκιουρι Άνταμ Ράουφ ως νέος Φαρόκ Μπουλσάρα / Φρέντι Μέρκιουρι Λούσι Μπόιντον ως Μέρι Όστιν Γκουιλίμ Λι ως Μπράιαν Μέι, βασικός κιθαρίστας των Queen Μπεν Χάρντι ως Ρότζερ Τέιλορ, ντράμερ των Queen Τζόζεφ Ματσέλο ως Τζον Ντίκον, κιθαρίστας των Queen Έινταν Γκίλεν ως Τζον Ρέιντ Τομ Χολάντερ ως Τζιμ Μπιτς Άλεν Λιτς ως Πολ Πρέντερ Μάικ Μάιερς ως Ρέι Φόστερ Ντέρμοτ Μέρφι ως Μπομπ Γκέλντορφ Μαξ Μπένετ ως Ντέιβιντ Μπόουι Επίσημη ιστοσελίδα Bohemian Rhapsody στην IMDb
Αρίλλας Θεσπρωτίας

Για συνώνυμους οικισμούς στην Κέρκυρα δείτε τα λήμματα: Αρίλλας Καββαδάδων Κέρκυρας και Αρίλλας Μαγουλάδων Κέρκυρας Ο Αρίλλας είναι χωριό στην περιφερειακή ενότητα Θεσπρωτίας σε υψόμετρο 130 μέτρα.

 Ο Αρίλλας είναι κτισμένος σε κατάφυτη πλαγιά με θέα προς το Ιόνιο Πέλαγος, σε απόσταση 35 χλμ. Ν. (οδηγικά) από την Ηγουμενίτσα και 19 χλμ. ΒΔ. από την Πάργα. Νοτιοδυτικά του χωριού, μετά από κατηφορική διαδρομή περίπου 2,5 χλμ. και ανάμεσα σε ελιές υπάρχει η αμφιθεατρική παραλία του Αρίλλα και το λιμανάκι για βάρκες και εκδρομικά σκάφη που αποτελεί το επίνειο της Πέρδικας. Η παλιά ονομασία του είναι Ως οικισμός αναφέρεται επίσημα το 1919 στο ΦΕΚ 181Α - 14/08/1919 να προσαρτάται στην τότε κοινότητα Αρπίτσης (Πέρδικας). Το 1927 μετονομάστηκε σε Κεφαλάρι για να καταργηθεί το 1940. Επανασυστάθηκε ως Αρίλλας το 1961. Σύμφωνα με το Πρόγραμμα «Καλλικράτης» μαζί με την Πέρδικα, το Καραβοστάσι και τη Βουνίστρα αποτελούν τη δημοτική κοινότητα Πέρδικα που ανήκει στη δημοτική ενότητα Πέρδικας του δήμου Ηγουμενίτσας και σύμφωνα με την απογραφή 2011 έχει πληθυσμό 69 μόνιμους κατοίκους. Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ) Εγκυκλοπαίδεια Πάπυρος Λαρούς, 1963 (ΠΛ)
Δήμος Καλλιέων

Ο Δήμος Καλλιέων ήταν δήμος του νομού Φωκίδας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Δελφών. Είχε πληθυσμό 2.328 κατοίκους. Διέθετε μέσο υψόμετρο 1009 μ. και η έκταση που καταλάμβανε ήταν 192.000 στρέμματα. Έδρα του δήμου ήταν το Μαυρολιθάρι με πληθυσμό 575 κατοίκους. Είναι κτισμένο σε υψόμετρο 1.140 μ. ανάμεσα στα Βαρδούσια, την Γκιώνα και την Οίτη, με πολλούς παραθεριστές το Καλοκαίρι.

 Ο δήμος αποτελούταν από τα παρακάτω χωριά και δημοτικά διαμερίσματα: Δ.δ. Μαυρολιθαρίου -- το Μαυρολιθάρι [575] Δ.δ. Αθανασίου Διάκου -- ο Αθανάσιος Διάκος [634] Δ.δ. Καστριωτίσσης -- η Καστριώτισσα [225] Δ.δ. Μουσουνίτσης -- η Μουσουνίτσα [195] Δ.δ. Πανουργιά -- ο Πανουργιάς [329] Δ.δ. Πυράς -- η Πυρά [169] Δ.δ. Στρόμης -- η Στρώμη [201] Η πρώτη φορά που δημιουργήθηκε δήμος με το όνομα δήμος Καλλιέων στην περιοχή ήταν το 1870. Ο δήμος αυτός προέκυψε με την με την μετονομασία του παλαιότερου δήμου Κυτινίας σε δήμο Καλλιέων. Διατηρήθηκε μέχρι το 1912 οπότε και διαχωρίστηκε στις κοινότητες Μαυρολιθάρι, Αθανάσιος Διάκος, Καστριώτισσα, Μουσουνίτσα, Πανουργιάς, Πυρά και Στρώμη. Ο δήμος Καλλιέων δημιουργήθηκε ξανά με το σχέδιο Καποδίστριας το 1997 με την συνένωση των παραπάνω κοινοτήτων. Με την εφαρμογή του σχεδίου Καλλικράτης το 2010 εντάχθηκε στον δήμο Δελφών. Δήμος Καλλιέων Ιστοσελίδα του Νομού Φωκίδος Αρχειοθετήθηκε 2010-02-08 στο Wayback Machine.
Λάκης Εμμανουηλίδης

Ο Παύλος (Λάκης) Εμμανουηλίδης (Αθήνα, 1929) είναι Έλληνας πρώην διεθνής ποδοσφαιριστής που αγωνιζόταν στη θέση του επιθετικού, ο οποίος έχει μείνει γνωστός για την ταχύτητά του, καθώς θεωρούταν στην εποχή του ως ο γρηγορότερος ακραίος επιθετικός.

 Ξεκίνησε το ποδόσφαιρο από τα «τσικό» της ΑΕΚ και το 1947 προωθήθηκε στην πρώτη ομάδα του συλλόγου, όταν σε ηλικία 18 ετών καθιερώθηκε ως δεξιός ακραίος επιθετικός. Συμπαίκτες του την εποχή εκείνη υπήρξαν, μεταξύ άλλων, οι Κλεάνθης Μαρόπουλος, Γιάννης Κανάκης, Γουίλιαμ Αρβανίτης, Κώστας Νεστορίδης, Ανδρέας Σταματιάδης, Κώστας Πούλης, Στέλιος Σεραφείδης και Γιώργος Πετρίδης, ενώ στη δωδεκαετή παρουσία του στους «κιτρινόμαυρους» κατέκτησε τρία κύπελλα Ελλάδας (1949, 1950, 1956). Το 1958 αντιμετώπισε ένα πρόβλημα υγείας, με αποτέλεσμα να παραμείνει εκτός αγωνιστικής δράσης για αρκετά μεγάλο χρονικό διάστημα. Μετά την επιστροφή του στην ενεργό δράση μεταγράφηκε στην Παναχαϊκή, όπου και έκλεισε τη σταδιοδρομία του. Αγωνίστηκε 12 φορές στην εθνική Ελλάδας, σημειώνοντας τρία τέρματα. Το ντεμπούτο του πραγματοποιήθηκε στις 13 Δεκεμβρίου 1950 στην εντός έδρας αναμέτρηση με τη Γαλλία (B'), στο πλαίσιο του «Κυπέλλου Φιλίας Ανατολικής Μεσογείου», υπό τις οδηγίες του Κώστα Νεγρεπόντη. Υπήρξε επίσης μέλος της ολυμπιακής εθνικής ομάδας που συμμετείχε στην Ολυμπιάδα του Ελσίνκι το 1952. Κύπελλα Ελλάδας: 3 (1948-49, 1949-50, 1955-56) Ο Λάκης Εμμανουηλίδης στο aekpedia Η καριέρα του Λάκη Εμμανουηλίδη στο soccerway Το προφίλ του Λάκη Εμμανουηλίδη στο transfermarkt Ο Λάκης Εμμανουηλίδης στην ΕΣΟΑ, www.hoa.gr
Τζένη Χειλουδάκη

Η Τζένη Χειλουδάκη (21 Φεβρουαρίου 1968, Σητεία) είναι σελέμπριτι, δημοφιλές μοντέλο της δεκαετίας του 1990, η οποία έγινε γνωστή στο ευρύ κοινό μέσω της τηλεόρασης και λόγω του κοινωνικού σκανδάλου που προκάλεσε η δημοσιοποίηση της ερωτικής της σχέση με τον τότε Εισαγγελέα Πρωτοδικών Ρόδου.

 Η Τζένη Χειλουδάκη γεννήθηκε στις 21 Φεβρουαρίου 1968 στη Σητεία της Κρήτης με το όνομα Ιωάννης Χειλουδάκης. Στην πρώιμη εφηβεία, υπό το βάρος της δυσφορίας για το βιολογικό της φύλο ξεκίνησε τη διαδικασία της φυλομετάβασης με χρήση ορμονών στην ηλικία των 13 ετών. Η Χειλουδάκη ολοκλήρωσε τις χειρουργικές επεμβάσεις για επαναπροσδιορισμό φύλου στο Λονδίνο σε ηλικία 20 ετών.Έκανε καριέρα στο χώρο του μόντελινγκ, δούλευε και διηύθυνε οίκους ανοχής, ενώ παράλληλα ασχολήθηκε με τη συγγραφή βιβλίων κυρίως αυτοβιογραφικού χαρακτήρα. Ζει πλέον στο πατρικό της σπίτι στη Σητεία, έχοντας αποτραβηχτεί από τα φώτα της δημοσιότητας. Οι άγγελοι δεν έχουν φύλο, εκδ. «Όμηρος», 2002, αυτοβιογραφικό Η μαύρη βίβλος: Η αποκάλυψη του Ιωάννη, α΄ έκδοση «Όμβρος», 2003, β΄ έκδοση «Anima», 2016 - αυτοβιογραφικό, συνέχεια του πρώτου βιβλίου Αίγλης και Κρίσις γωνία, εκδ. «Πολύχρωμος Πλανήτης», 2013 Άρης Δημοκίδης (3 Δεκεμβρίου 2021). «Η αλήθεια για τη σχέση Χειλουδάκη - Σακελλαρόπουλου». LiFO (Podcast).
Σωτηριάνικα Μεσσηνίας

Τα Σωτηριάνικα είναι χωριό της Μεσσηνίας που ανήκει στον Δήμο Δυτικής Μάνης. Τα Σωτηριάνικα αποτελούνται από τρεις οικισμούς με σύνολο 149 κάτοικους (και έναν ακατοίκητο). Αυτοί είναι: τα Σωτηριάνικα (83 κάτοικοι) η Χαραυγή (48 κάτοικοι) ο Κουρής ή Κρίσκιος (18 κάτοικοι) και η Δροσοπηγή (ακατοίκητη)

 Κατά την παράδοση, το χωριό πήρε την ονομασία του από τον Σωτήρη Μενούση, τον πρώτο οικιστή του, ο οποίος καταγόταν από τα Ανώγεια της Σπάρτης. Αρχαιολογικά ευρήματα που ανακαλύφθηκαν τυχαία το 1938, υποδηλώνουν την ύπαρξη Μυκηναϊκής κατοίκησης στα Σωτηριάνικα. Ανάμεσα σε άλλα, βρέθηκαν σε λάρνακα χρυσά κτερίσματα όπως, χρυσό δίωτο κύπελλο με ανάγλυφες παραστάσεις δέντρων, χρυσός αμφορέας, χρυσός δίσκος και χρυσό ημικυκλικό διάδημα. Βασικότερα αξιοθέατα που χαρακτηρίστηκαν από το Υπουργείο Πολιτισμού, ως Ιστορικά Διατηρητέα Μνημεία: ο Πύργος των Καπετανάκηδων, Η εκκλησια του Αγίου Νικολάου (λειτουργεί κάθε χρόνο την παραμονή της γιορτής του Αγίου Παντελεήμονος όπου ο σύλλογος του χωριού διοργανώνει μεγάλο πανηγύρι) και Η εκκλησία της Αγίας Κυριακής. Επιπλέον, το Υπουργείο Πολιτισμού, με αποφάσεις του έχει χαρακτηρίσει ως Ιστορικά Διατηρητέα Μνημεία και τα εξής: την Εκκλησια Υπαπαντής Σωτήρος, την παλαιά Γέφυρα «Κοσκάρακα», η οποία αποτελείται από μια καμάρα που εδράζεται επί φυσικού βράχου και ο τύπος κατασκευής της οποίας οδηγεί στη χρονολογική περίοδο της Τουρκοκρατίας, τη «νεώτερη» Γέφυρα «Κοσκάρακα» διότι – σύμφωνα με το Υπουργείο - αποτελεί σημαντικό τεχνικό έργο, στο οποίο συνδυάζεται η αξιόλογη τεχνική και η αρμονική ένταξη στο φυσικό περιβάλλον και τέλος, το Κτίριο του Δημοτικού Σχολείου, διότι αποτελεί δείγμα τοπικής λαϊκής αρχιτεκτονικής, άμεσα συνδεδεμένο με τις μνήμες των κατοίκων της περιοχής, λόγω της χρήσης του.Από τα Σωτηριάνικα ξεκινά και το περίφημο λιθόστρωτο, το Μπίλιοβο που καταλήγει στα Αλτομιρά. Κάτω από το χωριό των Αλτομιρών υπάρχει το μοναστήρι του Αγίου Γεωργίου με πανοραμική θέα στον μεσσηνιακό κόλπο.
Βαλκανικοί Αγώνες Στίβου 2017

Οι Βαλκανικοί Αγώνες Στίβου 2017 έγιναν στο Νόβι Παζάρ της Σερβίας, στις 15 και 16 Ιουλίου. Νικήτρια χώρα στη βαθμολογία αναδείχθηκε η Ρουμανία και στους άνδρες και στις γυναίκες.

 Στους αγώνες μετείχαν αθλητές και αθλήτριες από 16 χώρες. Δεν μετείχε το Κόσοβο, η 17η χώρα-μέλος της Βαλκανικής Αθλητικής Συνομοσπονδίας (ABAF). Το αγωνιστικό πρόγραμμα περιλάμβανε συνολικά είκοσι ένα αγωνίσματα ανδρών-γυναικών, από τα οποία προέκυψαν οι ομαδικές βαθμολογίες. Εκτός από τους Βαλκανικούς Αγώνες Ανδρών-Γυναικών, το 2017 διεξήχθησαν τα ακόλουθα βαλκανικά πρωταθλήματα: Κλειστού Στίβου, στις 25 Φεβρουαρίου στο Βελιγράδι. Βάδην, στις 8 Απριλίου στην Φλώρινα. Νέων Ανδρών-Γυναικών (Κ-20), στις 1-2 Ιουλίου στο Πιτέστι της Ρουμανίας. Εφήβων-Νεανίδων (Κ-18), στις 3 Ιουνίου στην Κωνσταντινούπολη. Ορεινού δρόμου, στις 10 Ιουνίου στο Τέτεβεν (Βουλγρία). Ημιμαραθωνίου, στις 14 Μαΐου στην Πριστίνα (Κόσοβο). Μαραθωνίου, στις 8 Οκτωβρίου στο Ζάγκρεμπ. Ανωμάλου δρόμου, στις 11 Νοεμβρίου στο Τσανάκαλε (Τουρκία). THE OFFICIAL WEB SITE OF BALKAN ATHLETICS (ABAF). Ιστοσελίδα ΣΕΓΑΣ
Απειλούμενα είδη

Απειλούμενο είδος ονομάζεται κάθε είδος ζωντανού οργανισμού το οποίο απειλείται με εξαφάνιση στο άμεσο μέλλον. Η διεθνής οργάνωση που δραστηριοποιείται για την προστασία των απειλούμενων ειδών είναι η Διεθνής Ένωση Προστασίας της Φύσης (IUCN), (World Conservation Union ή International Union for Conservation of Nature and Natural Resources) που ιδρύθηκε το 1948 στο Γκλαντ (Gland) της Ελβετίας. Η IUCN χωρίζει τα απειλούμενα είδη σε τρεις κατηγορίες. Στα είδη που βρίσκονται σε κρίσιμη απειλή (critically endangered), στα είδη που είναι απλώς απειλούμενα (endangered) και τα είδη που είναι εκτεθειμένα (vulnerable).

 Στην Ελλάδα για την προστασία των απειλούμενων ειδών δραστηριοποιείται η οργάνωση WWF Ελλάδας. Τα τελευταία χρόνια έχουν ενισχυθεί οι προσπάθειες για την προστασία των απειλούμενων ειδών με δραστηριοποίηση πολλών φορέων. Μεγαλύτερο βάρος έχει δοθεί στην προστασία κάποιων ιδιαίτερα σπάνιων ειδών ζώων, ορισμένα εκ των οποίων συναντώνται μόνο στην Ελλάδα και κινδυνεύουν άμεσα με εξαφάνιση. Μεγαλύτερη απειλή δέχεται η Μεσογειακή φώκια (Monachus monachus). Η συγκεκριμένη φώκια είναι το σπανιότερο είδος φώκιας και ένα από τα έξι περισσότερο απειλούμενα με εξαφάνιση θηλαστικά στον πλανήτη. Το μεγαλύτερο μέρος του πληθυσμού της Μεσογειακής φώκιας ζει στην Ελλάδα και συγκεκριμένα στις Σποράδες. Είδη που αντιμετωπίζουν τον κίνδυνο εξαφάνισης από την ελληνική φύση είναι η αρκούδα και ο λύκος. Για την προστασία των δύο ειδών δραστηριοποιείται η οργάνωση Αρκτούρος που εδρεύει στο Νυμφαίο Φλώρινας. Η οργάνωση προστατεύει δύο ακόμη είδη ζώων της ελληνικής υπαίθρου που απειλούνται με εξαφάνιση, την Βίδρα και το Αγριόγιδο. Ένα ακόμη θαλάσσιο είδος που κινδυνεύει με εξαφάνιση είναι οι θαλάσσιες χελώνες Caretta caretta. Οι χελώνες αυτές αναπαράγονται κυρίως στις παραλίες του νότιου Ιονίου, στην περιοχή της Ζακύνθου. Για την προστασία της θαλάσσιας χελώνας δραστηριοποιείται ο Σύλλογος για την Προστασία της Θαλάσσιας Χελώνας «Αρχελών». Δύο ακόμη είδη που διαβιώνουν στην Ελλάδα και απειλούνται με εξαφάνιση είναι ο Αιγαιόγλαρος και η Οχιά της Μήλου. Ο Αιγαιόγλαρος είναι ένα παγκόσμια απειλούμενο είδος γλάρου και αποτελεί είδος κορυφαίου ευρωπαϊκού ενδιαφέροντος. Και γι' αυτά τα είδη δραστηριοποιούνται οικολογικές οργανώσεις. Επίσης, έπειτα από καταγραφές, έρευνες και μελέτες του Τμήματος Ωκεανογραφίας και Θαλασσίων Βιοεπιστημών της Σχολής Περιβάλλοντος του Πανεπιστημίου Αιγαίου, δραματική μείωση του πληθυσμού της Μεσογείου Θάλασσας έχουν υποστεί τα δίθυρα μαλάκια, πίννα (Pinna nobilis) και πετροσωλήνας (Lithodomus lithofagus). Κόκκινος κατάλογος της IUCN Κόκκινο Βιβλίο των Απειλούμενων Σπονδυλόζωων της Ελλάδας Καθημερινη «ΕΠΤΑ ΗΜΕΡΕΣ»: Απειλούμενα είδη στην Ελλάδα Παράσιτο-φονιάς εξαφανίζει τους πληθυσμούς οστρακοειδούς που αποτελεί έμβλημα της Μεσογείου Παγκόσμια Ένωση Προστασίας της Φύσης (IUCN) WWF Ελλάδα
Μανώλης Κεραμιδάς

Ο Μανώλης Κεραμιδάς είναι παλαίμαχος ποδοσφαιριστής του Άρεως Θεσσαλονίκης, που αγωνιζόταν ως μέσος και επιθετικός. Πρωτοεμφανίστηκε τη σεζόν 1966/67 στην Α' Εθνική κατηγορία και μέχρι το 1973 πέτυχε 19 γκολ για την ομάδα του Άρη. Έμεινε στην ιστορία για το γκολ που πέτυχε στον τελικό του κυπέλλου του 1970 εναντίον του ΠΑΟΚ με το οποίο ο Άρης κατέκτησε τον τίτλο. Επίσης, αγωνίστηκε σε 9 ευρωπαϊκά ματς με την ομάδα του Άρη.

 Ο Κεραμιδάς ξεκίνησε την καριέρα του από την ομάδα του Οδυσσέα Κορδελιού και αφού μεταγράφηκε στον Κιλκισιακό, επέστρεψε στην γενέτειρα του για να αγωνιστεί στον Άρη στα 22 του χρόνια. Παρέμεινε στους "κίτρινους" μέχρι το 1973, όντας αναντικατάστατο στέλεχος της ομάδας. Αποτέλεσε μέρος του τρίδυμου των χαφ του Άρη μαζί με τον Στέφανο Δεμίρη και τον Βαγγέλη Συρόπουλο στο πρώτο μισό της καριέρας του με τον Άρη. Το 1967 σκόραρε δύο φορές με απευθείας εκτέλεση κόρνερ. Αρχικά στο 2-2 με τον Ολυμπιακό (εκτός έδρας) στις 19 Φεβρουαρίου και μετέπειτα στο 3-1 επί του Εθνικού (εντός έδρας) στις 5 Μαρτίου . Μεγαλύτερη στιγμή της καριέρας του υπήρξε το γκολ που πέτυχε στον τελικό του κυπέλλου του 1970, δίνοντας τον τίτλο στην ομάδα του. Υπήρξε ιδιαίτερα δημιουργικός, αφού από τα πόδια του ξεκίνησαν τα έξι από τα εννέα γκολ που πέτυχαν οι συμπαίκτες του στις νίκες εναντίον του Αιγάλεω με 1-5 και του Βύζαντα Μεγάρων με 4-0, τον Οκτώβριο του 1971. Το 1973, ένας τραυματισμός στο γόνατο του στέρησε την συμμετοχή του στους περισσότερους αγώνες της σεζόν 1972-73. Το καλοκαίρι της ίδιας χρονιάς, μεταγράφηκε στον Π.Ο. Μουδανιών, ο οποίος παρέμεινε στην Β΄ Εθνική ως το 1975. Η Ιστορία του ΑΡΗ 1914-2000, Κωνσταντίνος Ίντος "Αθλητικός Σύλλογος Άρης • 1914-2004", συλλογικό έργο (επιστημονική τεκμηρίωση Αν. Στεφανίδης - Ελ. Τσιομπανούδη - Δ. Κυρίτσης), έκδοση Κέντρο Ιστορίας Δήμου Θεσσαλονίκης, Θεσσαλονίκη 2005, ISBN 960-8734-48-7
Google Drive

Το Google Drive είναι υπηρεσία αποθήκευσης και συγχρονισμού αρχείων που παρέχεται από την Google, κυκλοφόρησε στις 24 Απριλίου του 2012, και επιτρέπει την χρήση αποθηκευτικού νέφους, τον διαμοιρασμό αρχείων και την συνεργατική επεξεργασία από τον χρήστη. Τα αρχεία που μοιράζονται δημόσια στο Google Drive μπορούν να αναζητηθούν με μηχανές αναζήτησης. Το Google Drive είναι το "σπίτι" των Google Docs, μια σουίτας γραφείου με εφαρμογές παραγωγικότητας, που προσφέρει την συνεργατική επεξεργασία εγγράφων, υπολογιστικών φύλλων, παρουσιάσεων και άλλων.

 Το Google Drive προσφέρει σε όλους τους χρήστες του έναν αρχικό online χώρο αποθήκευσης 15 GB (αρχικά ήταν 5GB), που μπορεί να χρησιμοποιηθεί από τις τρεις πιο διαδεδομένες υπηρεσίες: το Google Drive, το Gmail και της Φωτογραφίες του Google+. Ο χρήστης μπορεί να λάβει επιπλέον χώρο αποθήκευσης, ο οποίος μοιράζεται μεταξύ Picasa και Google Drive, από 100 GB μέχρι και 16TB μέσω της καταβολής μηνιαίας συνδρομής (US4.99$ το μήνα για 100GB). Ο χρήστης με τον πληρωμένο αποθηκευτικό χώρο δεν λαμβάνει δωρεάν χώρο μαζί με τον πληρωμένο χώρο. Google Drive – επίσημη ιστοσελίδα.